Folketing
2003-05-26

Jeg har to spørgsmål til Venstres ordfører: Venstres ordfører siger, at den kollektive trafik er blevet styrket. Hos os i Region Midtvestjylland, hvor jeg kommer fra, har regeringen styrket den kollektive trafik ved at skære 360 mio. kr., der skulle billiggøre billetterne, og ved, at vi har fået Arriva. Jeg tror ikke, der er så mange ude hos os, der synes, at det er en styrkelse af den kollektive trafik. Det andet, jeg gerne vil spørge om, er i forbindelse med, at fru Marianne Pedersen siger, at efter 10 års socialdemokratisk nedskæring så har denne regering sørget for at få rettet op på det, sådan at der nu er orden i de fattige kommuners problemer. Tror fru Marianne Pedersen selv, at kommunerne udeomkring, der simpelt hen står på fallittens rand, synes, at det er en god karakteristik, Venstres ordfører her giver?